शायद बाप-बेटी कुछ देर उसके साथ इतमीनान से बातें करते यदि स्थिति सामान्य होती, किन्तु यह नहीं हो पाया। थोड़ी देर में मोहित के नाटक की टीम के कई सदस्य आ गये और अलका को बधाई देने, फोटो खिंचवाने और हाल-चाल पूछने में समय निकलता चला गया। इसी में बीच-बीच में अलका का फ़ोन बजता रहता और कुछ समय बातचीत में ही निकल गया। हर फ़ोन के बाद अलका कहती- "मुझे, अब लौटना होगा कई महत्वपूर्ण लोग होटल में मेरा इन्तज़ार कर रहे हैं।"